Diari Oficial de la Generalitat Valenciana


Sumari del DOGV 3991, del 03-05-2001 (2001/3301)

RESOLUCIÓ de 4 d'abril de 2001, de la Universitat de València, per la qual es fa oferta pública d'una plaça d'oficial de laboratori d'aquest organisme, amb contracte laboral eventual. (Projecte: Estudi de la biodisponibilitat del resveratrol present en derivats del raïm; aproximació farmacinètica i farmacocinètica i farmacodinàmica. CI01-28).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3301


Data del document
:   04-04-2001

Organisme emissor
:   Universitat de València

Tipus de document
:   Resolució

Descriptors 

:   * universitat
    * personal d'investigació
    * concurs administratiu

RESOLUCIÓ de 4 d'abril de 2001, de la Universitat de València, per la qual es fa oferta pública d'una plaça d'oficial de laboratori d'aquest organisme, amb contracte laboral eventual. (Projecte: Estudi de la biodisponibilitat del resveratrol present en derivats del raïm; aproximació farmacinètica i farmacocinètica i farmacodinàmica. CI01-28). [2001/X3301]
  
El Rectorat de la Universitat de València, fent ús de les atribucions que li confereix l'article 18 en relació amb l'article 3 de la Llei de Reforma Universitària, fa oferta pública d'una plaça d'oficial de laboratori d'acord amb les bases següents:
  
1. Denominació del lloc de treball
  
Oficial de laboratori.
  
2. Classificació del lloc de treball
  
Grup: C
  
Complement de destinació: 14
  
Complement específic: E006
  
3. Objecte i període
  
Determinació i quantificació de la 8-oxo-dG en orina.
  
Determinació de paràmetres antioxidants.
  
Manipulació i control genètic metabòlic de cèl·lules B9 i G2.
  
La durada del contracte estarà vinculada a la durada del projecte i la disponibilitat de pressupost.
  
4. Jornada de treball: 17,30 hores setmanals
  
5. Perfil de la plaça
  
Identificació de radicals lliures a partir de distints xenobiòtics i en distintes situacions experimentals.
  
Caracterització des del punt de vista de l'estrès oxidatiu en distintes situacions fisiològiques i fisiopatològiques.
  
Determinació de productes d'oxidació del DNA com la 8-oxo-dG com a paràmetre d'estrès oxidatiu així com el seu potencial mutagènic i patogènic en distintes línies tumorals.
  
Tractament, manipulació i control genètic metabòlic de cèl·lules B9 i G2.
  
6. Requisits dels aspirants
  
Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'Accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
Tenir complerts 18 anys el dia en què acabe el termini de presentació de sol·licituds.
  
Formació professional de segon grau, especialista en anàlisis químiques ?branca química o equivalent.
  
No estar inhabilitat per a l'exercici de funcions públiques.
  
No haver estat separat mitjançant expedient disciplinari de qualsevol administració o treball públic.
  
7. Mèrits preferents
  
Experiència en la utilització de cromatografia líquida d'alta resolució per a la quantificació de:8-oxo-dG, MDA, GSSG i GSH.
  
Experiència en la quantificació de paràmetres antioxidants: SOD, CAT, gpx.
  
Experiència en tècniques de biologia molecular aplicades a l'estrès oxidatiu.
  
Experiència en aïllament i separació de bases modificades en DNA (sang, orina, teixit cultius cel·lulars).
  
Experiència en la manipulació de cèl·lules fibrosarcoma murí G2 i B9.
  
8. Sistema selectiu de la plaça
  
Valoració del currículum dels aspirants (d'acord amb el barem que figura a l'annex II).
  
Entrevista amb el tribunal.
  
El nombre d'aspirants que passen a la fase d'entrevista es determinarà per criteri del tribunal que haja de jutjar les sol·licituds presentades, d'acord amb l'objecte del contracte.
  
El tribunal podrà declarar desert el procediment de selecció en cas que valorats els mèrits i, si escau, realitzada l'entrevista, el perfil dels candidats millor puntuats no s'ajuste, totalment, a les necessitats del projecte. Aquesta entrevista podrà consistir en una prova pràctica.
  
9. Comissió Avaluadora
  
La Comissió Avaluadora és la que figura en l'annex III d'aquesta convocatòria.
  
Els membres d'aquesta Comissió hauran d'abstenir-se d'intervenir quan es troben en alguna circumstància de les fixades en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La persona que ocupe la presidència podrà sol·licitar als membres de la Comissió una declaració expressa de no trobar-se en les circumstàncies fixades en els articles esmentats.
  
La Comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.
  
El procediment d'actuació de la Comissió s'ajustarà en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10. Presentació d'instàncies
  
Les instàncies, juntament amb el currículum, cal presentar-les al Registre de la Gerència de la Universitat de València (carrer de l'Antiga Senda de Senent, 11, baix), en el termini de 10 dies naturals a partir de l'endemà de la publicació d'aquesta resolució en el DOGV.
  
No caldrà la compulsa dels documents que es presenten fotocopiats. N'hi haurà prou amb la declaració jurada de la persona interessada sobre l'autenticitat dels documents, així com també les dades que figuren en la instància, sense perjudici que en qualsevol moment la comissió o la Universitat puga requerir els aspirants perquè acrediten la veracitat de les circumstàncies i els documents aportats que hagen estat objecte de valoració.
  
S'ha de presentar també una còpia del document nacional d'identitat.
  
Tres mesos després que haja finalitzat el procés de selecció, els interessats podran sol·licitar la devolució del currículums al Servei de Recursos Humans (PAS) de la Universitat de València. Transcorreguts sis mesos, els currículums que resten en aquest Servei es tornaran d'ofici.
  
11. Sol·licituds
  
S'haurà d'utilitzar el model que figura en l'annex I d'aquesta convocatòria, que es podrà recollir al Servei d'Investigació de la Universitat de València (c/ de l'Antiga Senda de Senent, 11, 3a planta) i a la següent pàgina web: http://www.uv/~pas/pagina1.
  
12. Norma final
  
Contra aquesta resolució, que exhaureix la via administrativa, es pot interposar potestativament un recurs de reposició, en el termini d'un mes a partir de l'endemà de la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la Jurisdicció Contenciosa Administrativa de la Comunitat Valenciana, en el termini de dos mesos comptador des de l'endemà de la seua notificació.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 4 d'abril de 2001.- Per delegació (DOGV de 20 d' agost de 1999), el vicerector d'Organització Administrativa: Lluís Guia i Marín.
  
ANNEX I
  
Instància
  
Dades personals
  
PRIMER COGNOM SEGON COGNOM
  
 NOM DATA DE NAIXEMENT
  
 DNI TELÈFON ADREÇA
  
 LOCALITAT/COMARCA O PROVÍNCIA
  
Dades del lloc de treball sol·licitat:
  
DENOMINACIÓ DEL LLOC DE TREBALL: Oficial de laboratori.
  
PROJECTE: Estudis de la biodisponibilitat del resveratrol present en derivats del raïm; aproximació farmacinètica i farmacocinètica i farmacodinàmica CI01-28.
  
CLASSIFICACIÓ: C14 € E006
  
DEMANE l'admissió en el concurs públic per a cobrir una plaça d'oficial de laboratori, convocat per resolució de data 4 d'abril de 2001.
  
La persona interessada,
  
València, de de 2001.
  
La persona signant declara que són certes les dades que figuren en aquest currículum, i assumeix en cas contrari les responsabilitats que pogueren derivar-se de les inexactituds que hi consten.
  
RECTORAT DE LA UNIVERSITAT DE VALÈNCIA
  
ANNEX II
  
Barem
  
1. Anys de servei prestats en les diferents administracions públiques: fins a 0,5 punts per any, amb un màxim de 2 punts.
  
2. Titulacions acadèmiques i cursos de formació:
  
Titulació acadèmica superior a la necessària per a accedir a la plaça: fins 0,5 punts.
  
Cursos de formació i perfeccionament: fins a 1 punt.
  
Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts.
  
4. Entrevista: fins a 2 punts.
  
ANNEX III
  
President: Juan Viña Ribes, director del Departament de Bioquímica i Biologia Molecular.
  
Vocals: Guillermo Sáez Tormo, professor del Departament de Bioquímica i Biologia Molecular.
  
Dos representants de la Junta de Personal.
  
Secretària: Lucía Echevarría Gil, cap del Servei d'Investigació.
  
Comissió avaluadora suplent
  
President: José Enrique O'Connor Blasco, professor del Departament de Bioquímica i Biologia Molecular.
  
Vocals: José Vicente Castells Ripoll, professor del Departament de Bioquímica i Biologia Molecular.
  
Dos representants de la Junta de Personal.